《次晦庵先生韵自警》
宋代·丘葵

我非欠缺圣非余，此性皆由气与虚。
欲认存亡为出入，莫嫌粗粝慕膏腴。
仰鑽未得有门入，酬酢方知讲学疏。
一息犹存毋敢懈，从今要下死工夫。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。